हमने शनिवार को योजना को लागू करने का प्रयास किया, लेकिन काम नहीं बना। टीम इंडिया ने पांचवें टेस्ट में ऑलराउंडर हार्दिक पांड्या की जगह हनुमा विहारी को पहला टेस्ट खेलने का मौका दिया। यह पूछने पर कि क्या भारत को पांचवें गेंदबाज की कमी खली, बुमराह ने कहा, 'मुझे टीम चयन के बारे में जानकारी नहीं है। यह सवाल मैनेजमेंट के लिए है। जब आपके पास अतिरिक्त गेंदबाज होता है तो यह गेंदबाजी में आपको प्रयोग का मौका देता है। चार गेंदबाजों के साथ आपको अधिक ओवर फेंकने होते हैं क्योंकि आपको तब गेंदबाजी के लिए जल्दी लौटना होता है। केवल यही एक अंतर है। मुझे लगता है कि इसके अलावा हमने अपना सर्वश्रेष्ठ प्रयास किया। हमने पूरी जान के साथ गेंदबाजी की और काफी ओवर फेंके। एक अतिरिक्त गेंदबाज कई बार आपको पर्याप्त आराम का मौका देता है।